[BREAKING] สิงคโปร์ เจอผู้ติดเชื้อเพิ่มขึ้น 24 คน ประกาศล็อกดาวน์ หุ้นลง 3%
สำนักข่าว Bloomberg ได้รายงานว่า ประเทศสิงคโปร์กำลังประกาศมาตรการล็อกดาวน์ 4 สัปดาห์ ระหว่างวันที่ 16 พ.ค. - 13 มิ.ย. หลังจากที่พบผู้ติดเชื้อเพิ่มขึ้น 24 ราย ซึ่งมากที่สุดนับตั้งแต่เดือนกรกฎาคมปีก่อน
14 พ.ค. 2564

[BREAKING] สิงคโปร์ เจอผู้ติดเชื้อเพิ่มขึ้น 24 คน ประกาศล็อกดาวน์ หุ้นลง 3%
เมื่อไม่กี่ชั่วโมงที่ผ่านมา สำนักข่าว Bloomberg ได้รายงานว่า ประเทศสิงคโปร์กำลังประกาศมาตรการ ซึ่งคล้ายกับการล็อกดาวน์ เป็นเวลา 4 สัปดาห์ ระหว่างวันที่ 16 พ.ค. - 13 มิ.ย.
โดยมีมาตรการต่าง ๆ ที่เตรียมใช้ในสัปดาห์หน้า เช่น
- ลดจำนวนกลุ่มคนที่มารวมตัวกัน จาก 5 คนเหลือ 2 คน
- ให้ทำงานที่บ้าน (Work From Home) ทั้งหมด
- ร้านอาหารให้บริการซื้อกลับบ้านหรือดิลิเวอรีเท่านั้น
- ลดสัดส่วนคนเข้าใช้บริการห้างสรรพสินค้า หรือโชว์รูมต่าง ๆ เหลือ 1 คน ต่อ 16 ตารางเมตร 
- อนุญาตให้รวมตัว หรือเข้าชมการแสดงสดต่าง ๆ ได้ไม่เกิน 100 คน กรณีมีการตรวจเชื้อโควิด 19 ก่อนเข้างาน (PET Test) และไม่เกิน 50 คน หากยังไม่มีการตรวจ
นอกจากนี้ Travel Bubble ที่ได้ทำร่วมกับประเทศฮ่องกง ซึ่งกำลังจะเริ่มในวันที่ 26 พฤษภาคมนี้ ก็มีการคาดการณ์ว่าจะต้องเลื่อนออกไป..
แม้ว่าตัวเลขนี้จะไม่มากเมื่อเทียบกับประเทศที่มีการระบาดอย่างหนักอย่างประเทศอื่น
แต่การที่จำนวนผู้ติดเชื้อกลับมาเพิ่มขึ้นอีกครั้ง ก็ถือเป็นเรื่องที่ผิดจากเป้าหมายของรัฐบาลสิงคโปร์
ซึ่งต้องการให้สิงคโปร์เป็นประเทศที่ปลอดจากโควิด 19 และก่อนหน้านี้เกือบจะทำสำเร็จแล้ว
อย่างไรก็ตาม ความกังวลเรื่องการล็อกดาวน์ ส่งผลให้ วันนี้ดัชนีตลาดหุ้นในสิงคโปร์ ปรับลดลง 3% หรือคิดเป็นมูลค่าที่หายไปกว่า 6.6 แสนล้านบาท
References
-
-